title: Liac'hven
text: Ul lia-vaen, liac'h-vaen, liac'h, liac'hven, pe taol-vaen, zo un aozadur mein e stumm un daol vras graet gant tud eus pobloù pe sevenadurioù en amzer a vez graet ar Ragistor anezhañ.
  Hiziv e ouzer ez int bezioù goloet gant mein, savet etre dibenn ar V milved kent JK ha dibenn an III milved kent JK en Europa. E broioù ar Reter-Pellañ ez eus bet savet un toullad ivez er I milved kent JK.
  Goloet e oa ar bezioù gant krugelloù, bernioù douar a vez graet tumuli anezho (tumulus en unander), ha ne chom netra anezho peurvuiañ.
  
  En o stad a vremañ ez eo hañval al liac'hoù-maen ouzh taolioù, ken e veze soñjet e oant aoterioù pagan. E gwirionez ez int kambroù ma veze douaret korfoù, ha ribouloù dindan zouar e-barzh krugelloù a zo bet krignet hag aet da get tamm-ha-tamm a-hed ar c'hantvedoù.
  A-wechoù e vez un trepas da vont enne, ur « rakkambr » dirak ar gambr a c'hall bezañ hirgarrezek, liestuek pe gelc'hiek.
  
  Skeudennoù
  E Breizh
  
  E broioù all
  
  Pennadoù kar
  Liaven Mane-Kerioned
  Peulvan
  krommlec'h
  
  Notennoù 
  
  Meurvein
  Ragistor